
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.

Bwriad yr aseiniad yma yw i gyflwyno ymyrraeth effeithiol arsylwais i yn ystod fy nghyfnod yn PAP2 ac yna, adfyfyrio ar sut mae hyn yn hybu cynnydd disgyblion o fewn yr ysgol a’r heriau posib all athrawon, disgyblion neu’r ysgol yn gyffredinol wynebu. Fodd bynnag, byddaf yn canolbwyntio ar ymyrraeth sydd yn cynnwys 23 o blant 8 a 9 mlwydd oed yn Ysgol Sant Dewi. Mae lefel datblygiad y plant o fewn y dosbarth yn arbennig o dda gyda dim ond 2 disgybl yn trafferthu wrth gyrraedd lefel datblygiad addas ar gyfer ei hoedran ac un sydd wedi cael diagnosis awtistiaeth ac mae ef yn ddisgybl MaTh. Yn ôl Confensiwn Y Cenhedloedd Unedig ar Hawliau’r Plant, mae erthygl 23 yn nodi “Dylai plant sydd ag anabledd o unrhyw fath gael gofal arbennig a chefnogaeth fel y gallent fyw bywyd llawn ac annibynnol” ac bendant, credaf bod yr ymyrraeth Clic a Chlonc yn helpu diwallu hyn. 
(CCUHP, erthygl 23)
Synnais i wrth glywed rhuglder y plant wrth siarad Cymraeg yn hyderus o amgylch yr ysgol ac o ganlyniad, roeddwn i'n chwilfrydig i wybod sut roedd y plant yn dysgu’r iaith a pha strategaethau ydy’r ysgol yn defnyddio i hybu hyn? Roedd lefel rhifedd y plant hefyd yn uchelgeisiol iawn mewn mwyafrif o blant yr ysgol. 
Serch hyn, cefais i'r cyfle i ddysgu ymyrraeth gwnaeth wir tynnu fy niddordeb ac roedd wedi profi i fod yn effeithiol iawn ymhlith y dosbarth sef, rhaglen Clic a Chlonc. Mae Clic a Chlonc, yn debyg i'r rhaglen Tric a Chlic, yn canolbwyntio’n bennaf ar adeiladu ar sgiliau iaith a rhifedd y plant. Dewisais I'r ymyrraeth yma oherwydd mae adnabod gramadeg Cymraeg a rhifedd sylfaenol yw’r gwreiddiau i dwf datblygiad yn y meysydd dysgu a phrofiad eraill er enghraifft, roedd safon ysgrifenedig y plant pan ofynnais iddyn nhw i greu ffeil ffeithiau ar artist o fewn y maes dysgu Dyniaethau yn rhagorol o ran treiglo, defnydd o ansoddeiriau, berfau a’i gallu i ddefnyddio’r atalnod cywir yn y man cywir ac rwy’n awyddus bod Clic a Chlonc wedi ei adlewyrchu yn eu gwaith.
I ymhelaethu’n fwy, roedd y sesiynau Clic a Chlonc fel arfer yn gweithredu pob dydd, peth cyntaf yn y bore am un awr ac felly, mae hyn yn atodi 30 munud ar gyfer Clonc a 30 munud ar gyfer Clic. Fel arfer, byddwn yn dechrau gyda’n Clonc sef ailadrodd ein gramadeg Cymraeg megis, datblygu sgiliau treiglo, berfau, ansoddeiriau ac ein defnydd o eiriau gwrywaidd a benywaidd. Roedd yr athro/awes yn annog y plant i siarad mewn parau llawer yn ystod y sesiynau e.e i wneud ‘cwestiwn ac ateb’ ble bydd un plentyn yn gofyn cwestiwn ac mae’r plentyn arall yn ateb mewn brawddegau llawn. Ond, beth oedd yn arbennig am yr ymyrraeth yma oedd bod y plant yn gwneud ystumiau wrth adrodd yr eirfa. 
Fodd bynnag, mae hyn yn cysylltu ni gydag ymagwedd ‘Waldorf’ gan Rudolf Steiner. Soniodd Active for Life (2024) bod nod y dull ‘Waldorf’ yw datblygu sgiliau academaidd, artistig ac ymarferol y plant mewn modd integredig, ac mae hyn yn cynnwys ymgorffori symudiad corfforol mewn rhai elfennau o gyfarwyddyd. O ganlyniad, sylwais fod y plant yn ymgysylltu’n fwy gyda’r ymyrraeth yma oherwydd roedd y symudiadau yn hwyluso’r dysgu ac yn helpu’r plant i cadw diddordeb. Hefyd, roedd y plant yn dangos deallusrwydd trwy fodelu ac ailadrodd beth oedd symudiad pob gair sydd yn gyffredinol, yn helpu’r wybodaeth i symud i'r cof tymor hir. 
Yn yr un ffordd, mae’r ymagwedd ailadrodd gan y seicolegydd Robert Bruner hefyd yn cael ei chyfleu fan hyn. Mae ailadrodd wedi eu diffinio’n ffurfiol fel ail cyflwyno darn o waith tro ar ôl tro fel bod hyn, yn y pendraw yn gwella dysgu a chadw cof. Creda Bruner (2000) bod plant yn ymgysylltu’n ddyfnach gyda’r deunydd o waith pan mae wedi ei ailadrodd tro ar ôl tro ac yn argymell pob addysgwr i ddilyn y canllaw yma. Dyfynnodd;
“Repetition matters because it can hasten and deepen the engagement process. If 	one cares about quality of learning, one should consciously design repetitive 		engagement into courses and daily teaching. To do this well is harder than it 		seems.”
(Bruner, 2000)
Dadleua Bruner ymhellach gan nodi bod ni, fel athrawon yn ceisio osgoi defnyddio’r strategaeth ailadrodd oherwydd rydym mor benderfynol o symud ymlaen gyda gwaith a chwblhau popeth cyn diwedd y tymor/blwyddyn. Cytunaf yn gryf gyda Bruner fan hyn ac rwy’n siŵr bod pob athro neu athrawes wedi profi hyn ar un adeg o’i fywyd dysgu ond, gyda’r niferoedd o blant anghenion dysgu ychwanegol yn cynyddu, mae ailadrodd yn helpu’r plant yma i hunan fyfyrio ar eu dysgu a’i storio yn ei chof tymor hir, yn enwedig plant awtistiaeth yn y dosbarth sydd yn ddibynnol ar ddilyn trefn a defodau llym o ddydd i ddydd. O ganlyniad, trwy ailadrodd, rydym yn sicrhau cynnydd.
Nododd ‘Y Cod Ymarfer Anghenion Addysgol Arbennig Cymru’ (2018) bod hi’n hollbwysig bod yn gynhwysol fel athrawon gan gynnwys pob plentyn os yw’n ADY neu beidio “Dylai diwylliant, arferion, rheolaeth a’r modd y defnyddir adnoddau mewn ysgol neu sefydliad gael eu cynllunio mewn modd sy’n sicrhau bod anghenion pob plentyn yn cael eu diwallu”.
(YCYAAC, 2018)
Yn bwysicaf oll, credaf fod hi’n hollbwysig gweld cynnydd yn glir o ran dysgu’r plant. Yn ôl Cod Cynnydd Y Cwricwlwm i Gymru (2021) mae cynnydd wedi eu diffinio fel proses o ddatblygu a gwella sgiliau a gwybodaeth dros gyfnod o amser. Mae hyn yn canolbwyntio ar ddeall beth mae'n ei olygu i wneud cynnydd mewn maes penodol a sut dylai dysgwyr ddyfnhau ac ehangu eu gwybodaeth a'u dealltwriaeth, eu sgiliau a'u galluoedd a’i phriodoleddau. Mae hyn yn allweddol er mwyn iddynt ymgorffori'r pedwar diben a symud ymlaen i wahanol lwybrau y tu hwnt i fywyd ysgol. Yn yr un modd, mae hyn yn rhoi pwyslais ar bwysigrwydd cynnwys y datganiadau o’r hyn sy’n bwysig os rydym yn disgwyl i'r plant datblygu ar ei ddysgu. 
Serch hyn, mae’n bwysig cofio i gynllunio o amgylch y pedwar diben i Gymru, gelwir hyn yr egwyddorion cynnydd. Mae pum egwyddor cynnydd yn ategu cynnydd ar draws yr holl feysydd. Mae’r egwyddorion yn cynnwys; Effeithiolrwydd cynyddol ehangder, dyfnder gwybodaeth gynyddol, dyfnhau'r ddealltwriaeth o'r syniadau a'r disgyblaethau o fewn y meysydd, mireinio a soffistigeiddrwydd cynyddol wrth ddefnyddio a chymhwyso sgiliau a chreu cysylltiadau a throsglwyddo'r dysgu i gyd destunau newydd. 
Yn debyg i hyn, roedd hi’n amlwg bod y plant yn gwneud cynnydd eithriadol wrth ymateb i'r ymyrraeth Clic a Chlonc oherwydd roedden nhw’n hyderus iawn wrth allu cymhwyso a defnyddio gwybodaeth a sgiliau a gafwyd yn flaenorol mewn cyd-destunau gwahanol, anghyfarwydd a heriol megis, trosglwyddo’r wybodaeth maen nhw’n dysgu pob dydd yn ystod ymyraethau Clic a Chlonc ac yn trosglwyddo i mewn i waith ysgol. Pan roeddwn yn marcio gwaith y plant, roedd lefel ieithyddol y plant yn arbennig ac rwy’n bendant mae’r sesiynau ‘Clic a Chlonc’ wedi helpu’r plant i allu gwneud hyn.
Trwy gydol ein sesiynau ‘Clic a Chlonc’, roedd hi’n bwysig i ni dracio cynnydd a dealltwriaeth y plant ac felly, roeddwn yn gwneud hyn trwy wobrwyo’r plant gyda sticer ‘clonc’ os oedden yn defnyddio ‘gair yr wythnos’ yn ei gwaith. Mae hyn yn dangos i ni fel athrawon bod y plant yn deall y gair ac yn gwybod sut i'w ddefnyddio mewn brawddegau llawn. Braf oedd gweld y plant yn mwynhau gweiddi allan pa fath o air oedd ‘gair yr wythnos’ yn gystadleuol pob wythnos hefyd. Mae hyn yn gysylltiedig efo theori Burrhus Frederic Skinner, fe'i gelwir yn fwy cyffredin fel B.F. Skinner. 
Roedd theori Skinner yn credu mai plant yn dysgu sut i ymddwyn trwy wobrwyo ac atgyfnerthu ymddygiad positif. O ganlyniad, roedd y plant eisiau ailadrodd yr ymddygiad neu weithred dda yma oherwydd roedden nhw’n ymwybodol o’r sylw bydden nhw’n cael fel canlyniad. Rydym yn galw hyn, yn ôl termau Skinner yn ‘Cyflyru Gweithredol’. Nododd Saul Mcleod (2018) “He believed that the best way to understand behaviour is to look at the causes of an action and its consequences”. Serch hyn, roeddwn yn chwilfrydig i wybod pe na baem wedi atgyfnerthu ymddygiad positif trwy roi sticeri, a fydd y plant dal i sicrhau bod ‘gair yr wythnos’ clonc yn ei gwaith? A fydd iaith y plant yn gystal? Yn bersonol, rwy’n sicr bydd iaith y plant dal i fod o safon dda oherwydd rwy’n siŵr ar ôl yr holl flynyddoedd yn cael y sesiynau yma bydd defnyddio’r gramadeg a geirfa gywir yn dod yn naturiol.
Yn ôl Mcleod (2018) mae ymddygiad sydd â chanlyniadau amhleserus yn llai tebygol o gael ei ailadrodd ac felly, yn yr un modd mae ymddygiad heb atgyfnerthiad yn tueddu i farw allan, gael ei ddiffodd neu mewn geiriau arall, gwanhau. O ganlyniad i hyn, mae’r system gwobrwyo yma yn atgyfnerthu’r defnydd o’r gramadeg Clonc yn waith y plant sydd eto, yn hybu cynnydd ac yn cyfleu pwysigrwydd gwobrwyo o fewn yr ystafell dosbarth. Mae hefyd yn braf i weld y balchder ar wynebau'r plant pryd maen nhw’n derbyn sticer ‘clonc’ yn eu gwaith.
Wrth bwyso a mesur, mae ein sesiynau Clic a Chlonc yn gyfrifoldeb yr athro neu athrawes i gynnal a pha mor aml maen nhw’n cynnal y sesiynau yn eu cyfrifoldeb nhw yn llwyr. Yn bersonol, roedd hyn yn broblem fawr oherwydd nid oedd pob athro neu athrawes yn cynnal y sesiynau yma pob dydd yn rheolaidd oherwydd diffyg amser i orffen gwaith, gwneud profion a darllen. Serch hyn, roedd plant yn cael ei galw allan yn rheolaidd ar gyfer sesiynau un i un gyda’r athrawes CADY i wneud y pethau yma yn lle mynychu’r sesiynau Clic a Chlonc ac o ganlyniad, roedd y plant hynny yn colli’r sesiynau i wella eu sgiliau iaith a mathemategol. Gwelais i hyn fel cyfle i ail ystyried strwythur y sesiynau Clic a Chlonc a chredaf yn gryf bydd cynnal y sesiynau ‘Clic a Chlonc’ fel ymyrraeth grŵp yn llawer mwy buddiol i'r plant ac mae’n rhoi cyfle i bob plentyn cymryd rhan. 
Yn ôl ymchwil diweddar, roedd J. Van Wyk & F. Haffejee (2017) wedi ymchwilio i mewn i effeithlonrwydd dysgu mewn grwpiau fel strategaeth gydweithredol ac roedd canlyniadau’r ymchwil yn dangos roedd 78% o gyfranogwyr wedi cymryd mwy o reolaeth dros eu nodau dysgu personol yn ystod yr aseiniad cydweithredol megis, gweithio fel grŵp. Roedd 77% hefyd yn credu eu bod wedi dysgu'n well fel rhan o grŵp ac roeddent yn gweld y cyfraniadau gan aelodau'r grŵp yn ddefnyddiol wrth gwblhau'r aseiniad grŵp. Nododd 69% o gyfranogwyr eu bod yn teimlo bod dysgu fel grŵp yn fuddiol ar lefel unigol. O ganlyniad, credaf yn gryf bydd sesiynau Clic a Chlonc fel grŵp yn fwy effeithiol o ran “dysgu’n well”.  Mae’r ystadegau yma hefyd yn profi datblygiad dysgu unigol positif ac o ganlyniad, bydd pob plentyn yn gwneud cynnydd eithafol mewn gobaith bydd mwy o’r plant llai abl a thalentog yn trosglwyddo’r wybodaeth i mewn i'w gwaith ysgol er mwyn gwneud y cynnydd yma. 
Canfu astudiaethau J. Van Wyk & F. Haffejee (2017) hefyd bod plant llai abl a thalentog yn perfformio'n well wrth ymgysylltu â grwpiau gyda chyfoedion o allu amrywiol (Lou et al.1996; Lou et al. 2000) tra bod plant mwy abl a thalentog yn perfformio'r un mor dda gyda pha bynnag fath o grŵp. Mae hyn yn cyfleu bod gweithio mewn grwpiau yn fuddiol i bawb fel unigolion. Soniodd yr Education Endowment Foundation Teaching and Learning Toolkit (EEF) (2022) bod gweithio fel grŵp neu un i un yn ymroi fwy o sgiliau cyfathrebu ac adborth sydd yn y pendraw, yn helpu’r plant i oroesi ffiniau dysgu a chynyddu ei chynnydd trwy’r cwricwlwm i Gymru. Dywedodd, 
“This offers greater levels of interaction and feedback compared to whole class teaching which can support pupils to spend more time on new or unfamiliar, overcome barriers to learning and increase their progress through the curriculum.”
Mae corff helaeth o lenyddiaeth wedi ymchwilio i'r cryfderau a’r heriau posibl o ddefnyddio’r ymyrraeth ‘Clic a Chlonc’ ac felly, byddaf yn trafod a beirniadu hyn yn drylwyr gan gyfeirio at lenyddiaeth briodol. Bwriedir trafod yn gyntaf y costau wrth gynnal y sesiynau yma. I ychwanegu, er credaf yn gryf bydd yr ymyrraeth Clic a Chlonc yn fwy buddiol i'r plant fel grwpiau yn lle fel dosbarth cyfan, mae darparu hyfforddiant i'r staff CADY yn gostus sydd yn golygu bydd cost cynnal y sesiynau yn cynyddu i gymedrol yn lle aros fel cost ymyrraeth isel. 
Yn bersonol, er datblygiad y plant, gellir gwneud hyn os oes ddigon o arian gan yr ysgol i ddarparu hyn i fwy nag un athro neu athrawes. Yn fantais i hyn, bydd llai o straen a phwysau gwaith i'r athrawon a fwy o amser i ganolbwyntio ar yr ystafell dosbarth yn ei gyfanrwydd. I brofi hyn, dyfynnodd yr EEF (2022) “Whilst the median cost estimate for Oral language interventions is very low, the option to provide training for staff means that costs can range from very low to moderate” a fyddai'n gwneud hwn yn darged anodd ei gyflawni.
Yn anfantais i hyn, mae yna dystiolaeth i gyfleu bod plant o gefndiroedd economaidd-gymdeithasol isel yn fwy tebygol o fod tu ôl i'w cyfoedion mwy abl a thalentog o ran datblygu sgiliau iaith a lleferydd sydd yn gallu effeithio ar brofiad ysgol a’u dysgu yn ddiweddarach yn eu bywydau ysgol. O ganlyniad, trwy gynnal yr ymyrraeth fel dosbarth cyfan, roeddwn yn gweld bod y plant llai abl a thalentog (doedd dim plant o gefndiroedd economaidd-gymdeithasol isel yn fy nosbarth i) yn cael ei herio ond roedd y plant mwy abl a thalentog yn diflasu'n ddealladwy. Rydym yn diffinio plant ‘mwy abl a thalentog’ (MaTh) fel plant sydd, o’i chymharu i blant eraill o’u hoedran, profiad, neu eu hamgylchedd, yn arddangos perfformiad eithafol mewn meysydd dysgu deallusol, creadigol ac emosiynol. Mae’r plant yma hefyd yn rhagori mewn meysydd academaidd penodol. 
(Marland,1972)
Serch hyn, oherwydd nid oedd y plant MaTh yn cael ei herio, nid oedden nhw’n gwneud cynnydd. Mae canfyddiadau’r ymyrraeth hon nifer o oblygiadau pwysig o ran ymarfer yn y dyfodol ond, credaf yn gryf bydd rhoi’r plant mewn i grwpiau gallu yn ystod sesiynau ‘Clic a Chlonc’ yn llawer mwy buddiol i'r plant fel gallwn ni fel athrawon roi fwy o bwyslais ar y plant LlaTh a herio’r rhai sydd yn fwy galluog yn academaidd. O ganlyniad, teimlaf bydd y plant yn serennu yn ei iaith oherwydd mae’r canolbwyntied yn seiliedig ar gynnydd nhw fel unigolion, nid y dosbarth cyfan. Dyfynnodd Marland (1972) pwysigrwydd cofio am gynnydd y plant MaTh er bod ganddyn nhw fantais fawr mewn cymhariaeth i'r rhai lleiaf dawnus a thalentog “Let us raise those who have the greatest disadvantage and the greatest learning disabilities but let us also reach the greatest potential for the gifted and talented at the same time.”  
Serch hyn, roedd y sesiynau yma yn cael ei gynnal pob bore drwy’r ysgol gyfan sydd yn fy marn i, yn syniad arbennig a bendant yn sicrhau cynnydd. Ond, nid oedd cysondeb gyda’r sesiynau yma sydd wedyn yn effeithio ar ddysgu’r plant. Pwysleisiodd yr EEF (2022) bod cynnal sesiynau llythrennedd llafar dros gyfnod cynaliadwy o amser yn effeithiol iawn a hefyd yn nodi bod sesiynau un i un yn cael yr un effeithiau. Dyfynnodd “The studies indicate that language interventions with frequent sessions over a sustained period may have a larger impact, overall. Approaches that are delivered one-to-one also have larger impacts.” Serch hyn, mae hyn yn pwysleisio pwysigrwydd cysondeb pan mae’n dod i ddysgu a chynnydd mewn dysgu. Fel dywed Lombard et al. (2018) Nid yw cynnydd yn digwydd ar hyd continwwm llyfn cam ddoeth: gall dysgu gynnwys 'neidiau' anrhagweladwy a datblygiad cysyniadol anghyson. Serch hyn, trwy cadw cysondeb, rydym yn lleihau’r nifer o rhwystrau sydd yn osgoi’r plant rhag gwneud cynnydd a gobeithio magu hyder hefyd.
Yn ystod fy nghyfnod yn PAP1, nid oedd y plant yn gwneud sesiynau ‘Clic a Chlonc’ ond, roedden nhw’n gwneud ymyrraeth o enw ‘Tric a Chlic’ yn lle. Mae Tric a Chlic (dim dyddiad) yn rhaglen ffoneg synthetig yn y Gymraeg ar gyfer plant 3-7 oed. Mae’r rhaglen wedi ei hadeiladu o dair elfen sef, clywed ac adnabod y seiniau, cyfuno (adeiladu) seiniau i ddarllen a segmentu (torri) seiniau i sillafu. Yn wahanol i ‘Clic a Chlonc’ mae gan y rhaglen ‘Tric a Chlic’ gwahanol gamau ac o fewn y camau, mae’r seiniau wedi eu grwpio i liwiau penodol. Unwaith i’r plant adnabod y seiniau a chysylltu’r llythrennau â’r seiniau, byddant yn gallu cyfuno’r seiniau i ddarllen y geiriau o fewn y grŵp lliw. 
Er nad oedd gan yr ymyrraeth ‘Clic a Chlonc’ camau/lefelau gwahaniaethu, teimlaf roedd yr ymyrraeth ‘Clic a Chlonc’ yn llawer mwy effeithiol o ran cynnwys y plant yn y dysgu a’i hwyluso. Ond, roedd y rhaglen ‘Tric a Chlic’ yn fwy effeithiol yn y cyfnod sylfaen oherwydd mae’n dangos y plant yr hanfodion er enghraifft, sut i ynganu geiriau cyn symud ymlaen i ramadeg Cymraeg megis treiglo, ansoddeiriau a berfau. O ganlyniad, credaf bydd ‘Tric a Chlic’ yn well i'r cyfnod sylfaen yr ysgol ac bydd ‘Clic a Chlonc’ wedi profi i fod yn fwy addas ar gyfer plant iau yr ysgol.
Yn wahanol i ‘Clic a Chlonc’ mae’r rhaglen ‘Tric a Chlic’ yn darparu hyfforddiant i staff ysgolion Saesneg a Chymraeg. Yn ôl Tric a Chlic (dim dyddiad) mae’r rhaglen yn teithio o amgylch ysgolion yng Nghymru yn hyfforddi athrawon ysgolion cynradd a chynorthwywyr dysgu ar sut i gyflwyno a gweithredu’r rhaglen. Maen nhw’n gwneud hyn fesul ysgolion unigol, clystyrau o ysgolion, ar lefel consortiwm ac yn ystod y cyfnod clo drwy Zoom. Erbyn hyn, mae miloedd o aelodau o staff wedi derbyn yr hyfforddiant. Serch hyn, mae'n gwneud i chi feddwl pam nad yw 'Clic a Chlonc' yn cael yr un faint o hyfforddiant a sylw â 'Tric a Chlic' oherwydd er bod y blynyddoedd cynnar addysg yn hollbwysig ar gyfer datblygiad y plant yn y cyfnod iau, credaf fod hi’n hollbwysig rhoi pwyslais ar ymyraethau llythrennedd llafar trwy’r ysgol i gyd, nid cyfeirio'r sylw yn gyfan gwbl at gyfnod allweddol un. 
Yn gyfan gwbl, credaf fod yr ymyrraeth yma yn ffordd wych o helpu datblygu eu gramadeg Cymraeg mewn ffordd hwylus sydd yn eu deffro yn y boreau. Roedd y plant yn mwynhau gwneud symudiadau i'r geiriau sydd yn arbennig ar gyfer hwyluso’r dysgu ac yn helpu cadw diddordeb. Roedd y plant yn gweld yr ymyrraeth yn gystadleuol mewn ffordd hwylus. Serch hyn, er bod gan yr ymyrraeth yma eu manteision, mae yna bethau gall newid er gwell. I grynhoi, fel soniais i uchod, credaf bydd grwpio’r plant yn llawer mwy buddiol na chynnal fel dosbarth cyfan ond, yr unig beth sydd yn atal hyn rhag digwydd yw’r gost o hyfforddiant i'r staff. Yn ychwanegol i hyn, credaf y ffordd ymlaen gyda hyn yw gwahaniaethu’r plant i mewn i grwpiau gallu fel bod y plant MaTh yn cael ei herio’n fwy a gallwn roi pwyslais ar gynnydd y plant LlaTh. 
Y cam nesaf i ystyried yw cyfraniad y rhieni/gwarcheidiol yn ystod sesiynau ‘Clic a Chlonc’ oherwydd bydd gan rieni/gwarcheidiol fewnwelediadau unigryw i ymddygiad, hoffterau a heriau eu plentyn. Mae cyfraniad y rhieni yn helpu ni fel athrawon i deilwra ymyriadau i fodloni gofynion penodol y plentyn. Dyfynnodd Mahoney a Wiggers (2007) “An increasing body of empirical evidence has identified parent involvement as a critical ingredient of effective developmental intervention.” Bydd cynnwys rhieni yn yr ymyrraeth yma nid yn unig o fudd i blant ond mae hefyd yn cynyddu’r potensial o gael mynediad i wasanaethau cymorth i wella bywyd teuluol a meithrin datblygiad cadarnhaol plant o gartref. O ganlyniad, yn sicrhau cynnydd i nid yn unig y plentyn ond y teulu cyfan. 
Yn gysylltiedig i hyn, credaf bydd cynnwys y rhieni i mewn i'r sesiynau yma yn cynyddu’r siawns o ddarllen ac ail-ymweld a ‘Clic a Chlonc’ o gartref. Dywedodd y National Literacy Trust (2023) bod bron deirgwaith yn fwy o blant a phobl ifanc a oedd yn gweld eu hamgylchedd darllen yn gefnogol eu bod yn mwynhau darllen o gymharu â’r rhai a oedd yn ei weld yn llai cefnogol (63.9% o’i gymharu â 25.4%). Serch hyn, er bod yna ymyraethau megis ‘Clic a Chlonc’ yn yr ysgol i gefnogi cynnydd a datblygiad y plant, bydd cyfraniad ac ymdrech y rhieni neu warcheidiol i ddarllen neu fynd dros eirfa a gramadeg yn werthfawr iawn ac yn magu hyder. 
Y cam olaf i ystyried er mwyn sicrhau mwy o gynnydd yw’r defnydd o adnoddau. Yn wahanol i Dric a Chlic, does dim gyda ‘Clic a Chlonc’ adnoddau er mwyn i'r plant gallu ymarfer o gartref ac felly, credaf bydd pecynnau ‘Clic a Chlonc’ yn ffordd wych o bwysleisio’r plant i ymarfer ei geirfa a’i gramadeg ac i helpu cadw’r rhieni yn wyliadwrus ar beth rydyn ni’n gwneud i sicrhau cynnydd eu plentyn/plant. 
Yn gyffredinol, roedd yr ymyrraeth yma’n llwyddiannus iawn ac yn sicrhau cynnydd ymroddedig yn waith y plant ac felly, byddaf yn buddsoddi gwneud hyn yn ystod fy ngyrfa yn y ddyfodol ac mi fyddaf bendant yn sicrhau bod fy mhlant i yn cael y sesiynau yma’n ddyddiol. 
Fel sonia Winston Churchill “Success is not final, failure is not fatal: it is the courage to continue that counts.” sydd yn neges bwerus sydd yn pwysleisio bod unrhyw beth yn bosibl pan fyddwch chi'n rhoi eich meddwl iddo fe. Mae gan bob disgybl yr hawl i lwyddiant pe baen plentyn LlaTh neu MaTh a dyna’r wers fwyaf dwi wedi dysgu trwy wylio a chymryd rhan yn yr ymyrraeth yma.

Rhestr Cyfeirnodi
1. (2021) State definitions of gifted. Available at: https://cdn.ymaws.com/nagc.org/resource/resmgr/state_of_the_states_report/state_definitions_of_gifted.pdf (Accessed: 06 April 2024). 
2. Bruner, R. (2001) (PDF) repetition is the first principle of all learning, Repetition is the First Principle of All Learning. Available at: https://www.researchgate.net/publication/228318502_Repetition_is_the_First_Principle_of_All_Learning (Accessed: 06 April 2024). 
3. Grove, J. (2021) Movement and learning: How does that work?  , Active For Life. Available at: https://activeforlife.com/movement-and-learning/#:~:text=Research%20suggests%20that%20when%20children%20develop%20gross%20motor,our%20visual%20processing%2C%20spatial%20perception%2C%20and%20cognitive%20abilities. (Accessed: 06 April 2024). 
4. Haffejee, F. and Wyk , J.V. (2017) (PDF) benefits of group learning as a collaborative strategy ..., benefits of group learning as a collaborative strategy. Available at: https://www.researchgate.net/publication/321205133_Benefits_of_Group_Learning_As_a_Collaborative_Strategy_in_a_Diverse_Higher_Education_Context (Accessed: 06 April 2024). 
5. Jolly, J.L. and Robins, J.H. (2016) (PDF) after the Marland Report: Four decades of progress?, after the Marland Report: Four decades of progress? Available at: https://www.researchgate.net/publication/301318697_After_the_Marland_Report_Four_Decades_of_Progress (Accessed: 06 April 2024). 
6. LLYW (no date a) Y Cwricwlwm i Gymru – Y Cod Cynnydd . Available at: https://www.llyw.cymru/sites/default/files/publications/2021-11/cwricwlwm-i-gymru-y-cod-datganiadau-or-hyn-syn-bwysig.pdf (Accessed: 06 April 2024). 
7. LLYW (no date b) Crynodeb o Gonfensiwn y Cenhedloedd Unedig ar Hawliau’r Plentyn. Available at: https://llyw.cymru/sites/default/files/publications/2021-10/cymru-sero-net-arfarniad-o-gynaliadwyedd-crynodeb-annhechnegol.pdf (Accessed: 06 April 2024). 
8. Mahoney, G. and Wiggers, B. (2007) (PDF) the role of parents in early intervention - researchgate, the role of parents in early intervention. Available at: https://www.researchgate.net/publication/270559004_The_Role_of_Parents_in_Early_Intervention_Implications_for_Social_Work (Accessed: 06 April 2024). 
9. Mcleod, S. (2024) B.F. Skinner | Operant conditioning | simply psychology, Operant Conditioning. Available at: https://hello.iitk.ac.in/sites/default/files/eng122a2021/resources/skinner%20operant%20conditioning.pdf (Accessed: 06 April 2024). 
10. New EEF research points way to closing disadvantage gap by 38% in... (no date) EEF. Available at: https://educationendowmentfoundation.org.uk/news/new-eef-research-points-way-to-closing-disadvantage-gap-at-primary (Accessed: 06 April 2024).
11. Children and Young People's Reading Research Report 2023 | National Literacy Trust | National Literacy Trust
12. Course: ECAD5007-C Cycle 2 Core Studies: The Learner: who am I teaching?, Tile: Sicrhau Cynnydd Dysgwyr~Ensuring Pupil Progress (uwtsd.ac.uk)


	
	
	



